30 mai 2023

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale **în localitatea Năvodari, județul Constanța, realizată ieri, 29 mai 2023:**

Având în vedere complexitatea lucrărilor efectuate, reluarea alimentării cu gaze naturale a clienților afectați se va face în cursul zilei de miercuri, **31 mai 2023, începând cu ora 09:00.**

Vă reamintim faptul că ieri, 29 mai 2023, ca urmare a unei situații tehnice neprevăzute, înregistrată în sistemul de distribuție a gazelor naturale amplasat în localitatea Năvodari, județul Constanța, Distrigaz Sud Rețele a fost nevoită **să sisteze alimentarea cu gaze naturale** pentru un număr de **13.000 de clienți casnici și non-casnici** situați în localitățile Năvodari și parțial Mamaia Nord, din județul Constanța.

După reluarea realimentării cu gaze naturale, în cazul în care clienții simt miros de gaze, sunt rugați **să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru inconveniențele create clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 22.300 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*